Ερρίκος, δούκας της Κορνουάλης

Ο Ερρίκος δούκας τής Κορνουάλης, αγγλ.: Henry, Duke of Cornwall (1 Ιανουαρίου 1511 - 22 Φεβρουαρίου 1511) ήταν το πρώτο εν ζωή παιδί τού βασιλιά Ερρίκου Η΄ τής Αγγλίας και τής 1ης συζύγου του Αικατερίνης τής Αραγωνίας, και παρόλο που η γέννησή του εορτάστηκε ως γέννηση τού διαδόχου, απεβίωσε μέσα σε λίγες εβδομάδες. Το τέλος του και η αποτυχία τού Ερρίκου Η΄ και τής Αικατερίνης να αποκτήσουν έναν ακόμη επιζώντα άρρενα κληρονόμο, οδήγησαν σε κρίσεις διαδοχής και γάμου, που επηρέασαν τη σχέση μεταξύ τής Εκκλησίας τής Αγγλίας και τού Καθολικισμού, οδηγώντας στην Αγγλική Μεταρρύθμιση.

 Γέννηση και βάπτιση 
Ο Ερρίκος γεννήθηκε την 1η Ιανουαρίου 1511 στο Παλάτι τού Ρίτσμοντ, το πρώτο ζωντανό παιδί τού βασιλιά Ερρίκου Η΄ και τής Αικατερίνης τής Αραγωνίας, που γεννήθηκε 18 μήνες μετά τον γάμο και τη στέψη τους. Η Αικατερίνη είχε προηγουμένως γεννήσει μία θνησιγενή κόρη, στις 31 Ιανουαρίου 1510.  Weir, Alison (1999). Britain's Royal Family: A Complete Genealogy. The Bodley Head; London. p. 152. Αυτός βαπτίστηκε στις 5 Ιανουαρίου σε μία πλούσια τελετή, όπου άναψαν φάροι προς τιμήν του. Τα δώρα βάπτισης περιλάμβαναν μία χρυσή αλατιέρα και ένα κύπελλο συνολικού βάρους 3,1 κιλών, που δόθηκε από τον Λουδοβίκο ΙΒ΄ τής Γαλλίας, που ήταν ο ανάδοχός του. Starkey, David (2004). Six wives: The Queens of Henry VIII. Harper Collins Perennial. pp. 121–123. ISBN 0-06-000550-5. Η ανάδοχός του ήταν η Μαργαρίτα τής Αυστρίας δούκισσα της Σαβοΐας, κόρη τού Μαξιμιλιανού Α΄ τής Γερμανίας.  Ως πληρεξούσιος τού Γάλλου Βασιλιά εμφανίστηκε ο Ριχάρδος Φοξ επίσκοπος τού Γουίντσεστερ, ενώ ως πληρεξούσιος τής δούκισσας τής Σαβοΐας ήταν η λαίδη Άννα Χάουαρντ, κόρη τού Εδουάρδου Δ΄ και εκ μητρός θεία τού βασιλιά. Ο Ερρίκος τέθηκε υπό τη φροντίδα τής Ελισάβετ Ντέντον, η οποία ήταν η πρώην γκουβερνάντα τού πατέρα του.

 Εορτασμοί και το Μεγάλο Τουρνουά 
Ο Ερρίκος Η΄ και η βασίλισσά του σχεδίασαν πολυτελείς εορτασμούς, που ανταγωνίζονταν αυτούς τής κοινής τους στέψης, για τη γέννηση τού γιου τους, ο οποίος έγινε αυτόματα δούκας τής Κορνουάλης και διάδοχος τού αγγλικού θρόνου, και αναμενόταν να γίνει πρίγκιπας τής Ουαλίας, βασιλιάς τής Αγγλίας και 3ος βασιλιάς τού Οίκου των Τυδώρ. Το πιο πλούσιο τουρνουά τής βασιλείας τού Ερρίκου πραγματοποιήθηκε στο παλάτι τού Γουέστμινστερ στις 12 και 13 Φεβρουαρίου 1511. Η εικονογραφημένη χειρόγραφη πρόκληση σώζεται, υπογεγραμμένη από τούς κύριους συμμετέχοντες. Τα γεγονότα τής δεύτερης ημέρας μνημονεύθηκαν με ένα μακρύ εικονογραφημένο ρολό περγαμηνής, γνωστό ως Tο ρολό τού τουρνουά τού Γουεστμίνστερ. Το ρολό βρίσκεται τώρα στη συλλογή τού Κολλεγίου Όπλων και οι απεικονίσεις του περιλαμβάνουν τον τρομπετίστα Τζον Μπλάνκε.  

Οι κονταρομαχίες στο Γουέστμινστερ έλαβαν χώρα σε ένα γήπεδο τουρνουά, ή αλλιώς τερέν, που βρισκόταν ακριβώς μετά τη βόρεια θύρα τού αβαείου τού Γουέστμινστερ. Το αγώνισμα τού 1511 κόστισε περίπου 4.400 £ (ισοδύναμο με 4.750.533 £ τού 2023). Το ρολό απεικονίζει την πομπή προς τις «λίστες», τον Ερρίκο Η΄ να γέρνει με μία κερκίδα ή μια στοά θεατών, και την πομπή εξόδου. Ο χρονικογράφος Έντουαρντ Χολ περιέγραψε τις παρελάσεις και τις μάσκες. Τα υφάσματα και οι ενδυμασίες είχαν τα βασιλικά αρχικά, «H» και «K».

Το θέμα τής εκδήλωσης, όπως συνηθιζόταν, ήταν μία φανταστική πρόσκληση ή πρόκληση. Η βασίλισσα Ευγενής Δόξα τής Ευγενούς Καρδιάς είχε ακούσει για τη γέννηση τού Άγγλου πρίγκιπα. Έστειλε τούς τέσσερις καλύτερους ιππότες της στο Γουέστμινστερ: την Υπήκοη Καρδιά (την οποία υποδυόταν ο Ερρίκος Η΄), την Γενναία Επιθυμία (Τόμας Νάιβετ), την Καλή Θέληση (Γουλιέλμος Κόρτενεϋ) και τη Χαρούμενη Σκέψη (Εδουάρδος Νέβιλ). Ο Κάρολος Μπράντον ηγήθηκε των αμφισβητιών. Οι διαγωνισμοί τής πρώτης ημέρας περιελάμβαναν ένα κάστρο σε ένα δάσος που σύρθηκε στο τερέν από ένα λιοντάρι και μία αντιλόπη με επικεφαλής άγριους ανθρώπους. Οι τέσσερις ιππότες τής βασίλισσας Ευγενούς Δόξας βγήκαν από το κάστρο, για να χαιρετήσουν την Αικατερίνη τής Αραγωνίας. 

 Το τέλος 
Ο δούκας τής Κορνουάλης απεβίωσε στις 22 Φεβρουαρίου 1511, σε ηλικία 52 ημερών, στο παλάτι τού Ρίτσμοντ, και τάφηκε στο αβαείο τού Γουέστμινστερ. 

Ο Ερρίκος Η΄ έδωσε στην Ελισάβετ Πόιντζ, τη γκουβερνάντα του, σύνταξη 20 λιρών (ισοδύναμο με 21.593 £ τού 2023) εφ' όρου ζωής. Η ταυτότητά της είναι αβέβαιη, και έχει υποστηριχθεί ότι ήταν μέλος τής οικογένειας Πόιντζ από το Άιρον Άκτον, Γκλώστερσιρ, πιθανώς η Eλισάβετ, κόρη τού Γουλιέλμου Χάντεσφηλντ και τής 1ης συζύγου του Άντονυ Πόιντζ, ή γυναίκα μίας προηγούμενης γενιάς.

 Αναφορές 

Κατηγορία:Πρίγκιπες της Αγγλίας
Κατηγορία:Υιοί βασιλέων
Κατηγορία:Οίκος των Τυδώρ